14/12/2010 | Administración LocalMunicipal
A Laracha
Aprobación definitiva estudio de detalle

O pleno do Concello da Laracha, en sesión extraordinaria do día 24 de novembro de 2010, adoptou o seguinte acordo: PRIMEIRO: Aprobar definitivamente o Estudio de Detalle para ordenar a ocupación e reaxustar as aliñacións de tres parcelas, situadas en solo urbano consolidado, na travesía de Bergantiños, rúa A Porta Santa e rúa Carballo Calero, tramitado por Domingo Tuset Balbís, segundo proxecto redactado polo arquitecto José María Dopico Suárez, visado os días 10 de febreiro de 2010, 6 de maio de 2010 e 28 de setembro de 2010. SEGUNDO: Publicar o acordo no Diario Oficial de Galicia e o articulado das normas do estudio de detalle, así como o acordo correspondente no Boletín Oficial da Provincia, non entrando en vigor ata que se publicase completamente o seu texto e transcorrese o prazo previsto no artigo 65.2 da Lei 7/85, de 2 abril, de Bases do réxime Local. TERCEIRO: Ordenar ao secretario da Corporación que dilixencia os planos e documentos aprobados definitivamente. CUARTO: Comunicar a aprobación definitiva á consellería de Consellería de Medio Ambiente Territorio e Infraestruturas, á vez que se lle dará traslado dunha copia autenticada de dous exemplares do instrumento aprobado definitivamente con todos os planos e documentos que integran o estudio de detalle. RECURSOS: este acordo será recorrible directamente ante o orde xurisdiccional contencioso - administrativo, no prazo de dous meses. Pode exercitarse, no seu caso, calquera outro que se estime procedente. De acordo co sinalado no artigo 92.2 da Lei 9/2002, do 30 de decembro, de ordenación urbanística e protección do medio rual de Galicia, publícase o texto dos documentos que o integran e plano de planta xeral, ocupación e aliñación propostas. A Laracha, 7 de decembro de 2010 O alcalde José Manuel López Varela O reaxuste da aliñación afecta fundamentalmente á aliñación da rúa Carballo Calero, ampliando o espazo público, tanto o peonil coma o rodado e mellorando de forma importante o encontro da mencionada rúa coa rúa A Porta Santa que pasa dun ancho de 12,00 M a un ancho de 17,50 M. Ademais, increméntanse o número de prazas de aparcamento na zona de dominio público, nesta ampliación. A disposición da edificación realizarase, respectando as condiciones de ocupación máxima, que resultan de aplicar o fondo máximo autorizado. Para elo, calculamos a superficie ocupable total con respecto ás aliñacións iniciais e a manteremos na nova disposición proposta no plano numero 03. A superficie da parcela que pode ocuparse de acordo co Plan Xeral de Ordenación Municipal, resúmese no cadro número 1. A superficie que ocupamos no Estudio de Detalle é a que resulta unha vez compensado o aproveitamento que resulta na planta baixo cuberta debido a que a cuberta proxéctase con sección transversal asimétrica co obxecto de que o volume da caixa de ascensor non sobresaia do plano da cuberta. A superficie da parcela que pode ocuparse de acordo co Plan Xeral de Ordenación Municipal, resúmese no cadro número 3. Os parámetros urbanísticos definidos neste Estudio de Detalle cumpren coas determinacións do Plan Xeral de Ordenación Municipal e que compararemos no cadro seguinte: